smcproject/ml-wiki-sentences huggingface dataset:
കോം ** ബഹുഭാഷകളിൽ 165 ബൈദു ചൈനീസ് 4 ബിംഗ്‌ ബഹുഭാഷകളിൽ 47 ഡോഗ്പൈൽ *** ഇംഗ്ലീഷ് 10,603 ഡക്ഡക്ഗോ * ബഹുഭാഷകളിൽ 214 എക്കോസിയ * ബഹുഭാഷകളിൽ 700 എക്സാലീഡ് ബഹുഭാഷകളിൽ 116,560 എക്സൈറ്റ് * ബഹുഭാഷകളിൽ 15,098 † ഗിഗാബ്ലാസ്റ്റ് ഇംഗ്ലീഷ് 135,070 ഗൂഗിൾ ബഹുഭാഷകളിൽ 1 ഹോട്ട്ബോട്ട് * ഇംഗ്ലീഷ് 298,374 ലൈക്കോസ് ബഹുഭാഷകളിൽ 36,396 മെറ്റാക്രോളർ *** ഇംഗ്ലീഷ് 19,168 മൊജീക്ക് ബഹുഭാഷകളിൽ 148,996 ക്വാണ്ട് * ബഹുഭാഷകളിൽ 2,158 സേർക്സ് *** ബഹുഭാഷകളിൽ 93,323 സൊഗോ ചൈനീസ് 162 സോസോ.
കോം ചൈനീസ് 96 സ്റ്റാർപേജ്.
കോം ** ഇംഗ്ലീഷ് 1,946 സ്വിസ്കൗസ് * ബഹുഭാഷകളിൽ 232,931 വെബ്ക്രോളർ * ഇംഗ്ലീഷ് 4,264 യാഹൂ!
* ബഹുഭാഷകളിൽ 7 † യാന്റെക്സ് ബഹുഭാഷകളിൽ 1,060 യിപ്പി *** ഇംഗ്ലീഷ് 137,607 യുഡാഓ ചൈനീസ് 260
* ബിംഗ് പിന്താങ്ങുന്നത്
** ഗൂഗിൾ  പിന്താങ്ങുന്നത്
*** മെറ്റാസേർച്ച് എ‍‍ഞ്ചിൻ
† ഒരു പോർട്ടൽ അവലംബം
സ്വയം ചെയ്തു പഠിക്കുക ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മേയ് മുതൽ തുടരുന്നു.
വിദഗ്ദ്ധ തൊഴിലാളികളുടെ  സഹായമില്ലാതെ തൊഴിലുകൾ, വീടിനെയും പരിസരങ്ങളെയും മനോഹരമാക്കുന്ന വിനോദങ്ങൾ' തുടങ്ങിയവ  ചെയ്യാൻ പഠിക്കുന്ന രീതി   സ്വയം പഠിക്കുക, മറ്റുള്ളവര്ക്ക് അറിവ് പകർന്നു കൊടുക്കുക അതാണ് ഈ DIY രീതിയുടെ പ്രധാന സവിശേഷത.
പുറത്തേക്കുള്ള കണ്ണികൾ Do-It-Yourself at Wikibooks സ്വയം ചെയ്തു പഠിക്കുക എന്നതിന്റെ വിക്ഷണറി നിർ‌വചനം.
സ്വയംപഠനം Self-portrait of Renaissance polymath Leonardo da Vinci , one of history's best known autodidacts.
സ്വയംപഠനം അല്ലെങ്കിൽ Autodidacticism (also autodidactism ) or self-education (also self-learning and self-teaching ) ഗുരുവിന്റെയോ ഏതെങ്കിലും സ്കൂളുപോലുള്ള വിദ്യാഭ്യാസ സ്ഥാപനങ്ങളുടെയൊ  സഹായമോ വഴികാട്ടലോ ഇല്ലാതെ നടക്കുന്ന പഠനരീതിയാണ്.
പൊതുവേ പറഞ്ഞാൽ, സ്വയം പഠിതാവ് താൻ പഠിക്കേണ്ട തനിക്കിഷ്ടമുള്ള വിഷയവും പഠിക്കാനുള്ള പഠനസാമഗ്രികളും പഠിക്കേണ്ട സമയവും പഠിക്കേണ്ട ക്രമവും സ്വയം തിരഞ്ഞെടുക്കുന്നു .
സ്വയംപഠിതാവ് ഔപചാരികമായ വിദ്യാഭ്യാസമുള്ളയാളോ ഇല്ലാത്തയാളോ ആയിരിക്കാം.
അതിനാൽ സ്വയം പഠനം, അയാളുടെ പഠനതലത്തിനു അനുരൂപമായൊ എതിരായോ അനുഭവപ്പെടാം.
സ്വയംപഠിതാക്കൾ അനേകം വിലമതിക്കപ്പെട്ട സംഭാവനകൾ നൽകാറുണ്ട്.
ലിയാനാർഡോ ഡാവിഞ്ചി,  ഗീഥേ, ചാൾസ് ഡാർവ്വിൻ, തോമസ് എഡിസൺ, വില്ല്യം ഷേക്സ്പിയർ, ജിമി ഹെൻഡ്രിക്സ്, ഡേവിദ് ബോവി, സ്റ്റിവെൻ സ്പീൽബർഗ്, അലക്സാണ്ടർ ഹാമിൽട്ടൺ, ശ്രീനിവാസ രാമാനുജൻ തുടങ്ങിയവർ സ്വയംപഠിതാക്കളിൽ പ്രശസ്തരാണ്.
(List of autodidacts) .
പദവിജ്ഞാനം
സ്വയം പഠനം എന്ന പ്രക്രിയയ്ക്ക് അനേകം വാക്കുകൾ ഉപയൊഗിച്ചുവരുന്നുണ്ട്.
ആസ്ട്രേലിയായിലെ സതേൺ ക്രോസ് സർവ്വകലാശാലയിലെ സ്റ്റിവാർട് ഹേസ്, ക്രിസ് കെന്യോൺ എന്നിവർ 2000ൽ heutagogy എന്ന പദം ഉപയോഗിച്ചു.
മറ്റുള്ളവർ, self-directed learning, self-determined learning എന്നിങ്ങനെയുള്ള പദങ്ങളാണ് ഉപയോഗിക്കുന്നത്.
ഇവിടെ പഠിതാവാണ് തന്റെ പഠനബോധനതന്ത്രത്തിന്റെ കേന്ദ്രം.
ആധുനിക വിദ്യാഭ്യാസം
ആധുനിക വിദ്യാഭ്യാസസംബ്രദായവുമായി ഏതാണ്ട് തുല്യമായതാണിന്ന് സ്വയംപഠനം.
വിദ്യാഭ്യാസത്തിനനുരൂപമായി, പഠിതാക്കളെ സ്വയം കൂടുതൽ സ്വതന്ത്ര പഠനപ്രവർത്തനത്തിനു പ്രോത്സാഹിപ്പിച്ചുവരുന്നു.
വ്യവസായവിപ്ലവം സ്വയം പഠിതാക്കൾക്ക് പുതിയ സാഹചര്യം സൃഷ്ടിച്ചു.
ഇരുപതാം നൂറ്റാണ്ടിനു മുമ്പ്, ഒരു ചെറിയ ന്യൂനപക്ഷത്തിനു മാത്രമെ ഉന്നതവിദ്യാഭ്യാസം ലഭ്യമായിരുന്നുള്ളു.
ജോസഫ് വിറ്റ്‌വെർത്തിന്റെ 1853 മുതലുള്ള അമേരിക്കൻ വ്യവസായത്തെപ്പറ്റിയുള്ള സ്വാധീനതയുള്ള പഠനത്തിൽ യുണൈറ്റഡ് സ്റ്റെറ്റ്സിൽ സാക്ഷരതാനിരക്ക് വളരെക്കൂടുതൽ ആണെന്നു പറയുന്നു .
എന്നിരുന്നാലും അന്നത്തെ അമേരിക്കൻ ഐക്യനാടുകളിൽ മിക്ക കുട്ടികളും ഹൈസ്കൂൾ വിദ്യാഭ്യാസം പൂർത്തിയാക്കുന്നില്ലായിരുന്നു.
ഒരു അദ്ധ്യാപകൻ/അദ്ധ്യാപുക ആകാൻ ഹൈസ്കൂൾ വിദ്യാഭ്യാസം അനിവാര്യമായിരുന്നു.
ആധുനികകാലത്ത്, വലിയ ശതമാനം കുട്ടികൾ ഹൈസ്കൂൾ വിദ്യാഭ്യാസവും കടന്ന് കോളജുകളിൽ ചേരുന്നുണ്ട്.
അവരിൽ വലിയൊരുവിഭാഗം വൈദ്യശാസ്ത്രം, നിയമം തുടങ്ങിയ സങ്കേതികവിദ്യാഭ്യാസം നേടുന്നുണ്ട്.
ഇന്റർനെറ്റിൽ സൗജന്യമായും എളുപ്പത്തിലും ആർക്കും വിവരങ്ങൾ ലഭ്യമായതിനാൽ ഇന്ന് അനേകം തൊഴിലുകൾക്ക് ഔപചാരികവിദ്യാഭ്യാസത്തിന്റെ ആവശ്യകത തന്നെയില്ലാതായിരിക്കുകയാണ്.
പഴയകാലത്ത് കോളജിൽ പോയാൽ അവിടെയുള്ള നല്ല ലൈബ്രറിയിൽ പോയി നല്ല റഫറൻസ് ഗ്രന്ഥങ്ങൾ ഉപയൊഗിച്ചുപഠിക്കാം എന്നതായിരുന്നു ഗുണം.
ഇന്ന് ഓൺലൈൻ വഴി പുസ്തകങ്ങളും വസ്തുതകളും വളരെ വേഗത്തിലും എളുപ്പത്തിലും ആർക്കും ലഭ്യമാണെന്നത് സ്വയം പഠനത്തിന്റെ സാദ്ധ്യത വർദ്ധിപ്പിക്കുന്നു.
In architecture Tadao Ando is a famous autodidact architect of the 21st century.
സ്വയം പഠനത്തിന്റെ ഭാവി
2016ലെ സ്റ്റാക്ക് ഓവർഫ്ലോ പോൾ അനുസരിച്ച്, സ്വയം പഠനസാദ്ധ്യത വർദ്ധിച്ചതിനാൽ സോഫ്റ്റ്‌വെയർ ഡവലപ്പേഴ്സിൽ 69.1% സ്വയം പഠനം നടത്തിയവർ ആണെന്നു കണ്ടെത്തി.
ഇതും കാണൂ 2 References
സ്വബ്‌റ-ശാത്തീല കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Sabra_and_Shatila_massacre സബ്‌റ-ശാത്തീല അഭയാർ‌ത്ഥി ക്യാമ്പുകളിലെ കൂട്ടക്കുരിതിക്ക് ശേഷം
ലെബനനിലെ പലസ്തീൻ അഭയാർത്ഥി ക്യാമ്പുകളായിരുന്ന സ്വബ്റയിലും ശാത്തീലയിലും ഇസ്രായേൽ ഭരണകൂടത്തിൻറെ പിന്തുണയോടെ ഈലീ ഹുബൈഖയുടെ നേതൃത്വത്തിൽ മറോണൈറ്റ് ക്രിസ്ത്യൻ മിലീഷ്യകൾ നടത്തിയ കൂട്ടക്കൊലയാണ് സ്വബ്റ ശാത്തീല കൂട്ടക്കൊല എന്ന പേരിലറിയപ്പെടുന്നത് .
1982 സെപ്തം‌ബറിലെ ലെബനാൻ ആഭ്യന്തരയുദ്ധകാലത്ത് ഇസ്രായേലിൻറെ ബെയ്റുത്ത് - ലെബനൻ അധിനിവേശത്തിൻറെ കീഴിലായിരുന്ന അഭയാർത്ഥി ക്യാമ്പുകളായിരുന്നു സ്വബ്‌റയും ശാത്തീലയും.
നിരായുധരായ വൃദ്ധരും സ്ത്രീകളും കുഞ്ഞുങ്ങളുമുൾ‌പ്പെട്ട 3500-ഓളം മനുഷ്യജീവനുകൾ ഈ കൂട്ടക്കുരുതിയിൽ ഹനിക്കപ്പെടുകയുണ്ടായി.
ഏരിയൽ ഷാരോണിൻറേയും റാഫാഈൽ അയ്താൻറേയും നേതൃത്വത്തിലുള്ള ഇസ്രയേലീ സൈന്യം വളഞ്ഞു കഴിഞ്ഞിരുന്ന ക്യാമ്പുകളിൽ കൂട്ടക്കുരുതി നടക്കുന്നതിന് കാർ‌മികത്വം വഹിക്കുകയായിരുന്നു ഇസ്രായേൽ സേന എന്ന വിമർ‍‌ശമുയർന്നിരുന്നു.
ഇസ്രായേലിലെ പ്രതികരണങ്ങൾ
കൂട്ടക്കൊലയിൽ ഇസ്രായേൽ സൈന്യത്തിന് പങ്കുണ്ടെന്ന ശക്തമായ ആരോപണമുയർന്നതിനെത്തുടർന്ന് സം‌ഭവത്തിൽ നിഷ്പക്ഷമായ അന്വേഷണമാവശ്യപ്പെട്ട് ലക്ഷക്കണക്കിന് ഇസ്രായേൽ പൗരൻ‌മാർ ടെൽ അവീവിൽ തെരുവിലിറങ്ങി പ്രതിഷേധപ്രകടനങ്ങൾ നടത്തി.
കൂട്ടക്കൊലയിൽ സൈന്യത്തിൻറെ ഉത്തരവാദിത്തം പ്രാരം‌ഭഘട്ടത്തിൽ ഇസ്രായേൽ ഭരണകൂടം നിഷേധിച്ചെങ്കിലും സംഭവത്തിൽ അന്വേഷണം നടത്തുന്നതിനായി കഹാൻ കമ്മീഷനെ നിയമിക്കുകയുണ്ടായി.
കഹാൻ കമ്മീഷൻ
1982 നവം‌ബർ 1ന് ഇസ്രയേൽ ഭരണകൂടം സുപ്രീം കോടതിയോട് കൂട്ടക്കൊലയെക്കുറിച്ച് വിശദമായ അന്വേഷണം നടത്തുന്നതിനായി ഒരു കമ്മീഷനെ നിയമിക്കാൻ ആവശ്യപ്പെട്ടതിനെത്തുടർന്ന് ഇസ്‌ഹാഖ് കഹാൻറെ നേതൃത്വത്തിലുള്ള വസ്തുതാന്വേഷണ കമ്മീഷനെ ചീഫ് ജസ്റ്റിസ് നിയമിച്ചു.
1983 ഫെബ്രുവരി 7 ന് കഹാൻ കമ്മീഷൻ റിപ്പോർ‌ട്ട് പുറത്തു വിട്ടു.
അന്നത്തെ പ്രധാനമന്ത്രിയായിരുന്ന മനാഹെം ബെഗിനും പ്രതിരോധ മന്ത്രി ഏരിയൽ ഷാരോണും വിദേശകാര്യ മന്ത്രി ഇസ്‌ഹാഖ് ഷാമിറിനുമെതിരെ റിപ്പോർ‌ട്ടിൽ ശക്തമായ പരാമർ‌ശങ്ങളുണ്ടായിരുന്നു.
ഇതേത്തുടർ‍ന്ന് ഏരിയൽ ഷാരോൺ പ്രതിരോധ മന്ത്രി സ്ഥാനത്തു നിന്നും രാജി വെക്കാൻ നിർ‌ബന്ധിതനായി.
അവലംബം ↑ http://www.jewishvirtuallibrary.org/jsource/History/Sabra_ _Shatila.html
സ്വഭാവം ഇംഗ്ലീഷ് വിലാസം https://ml.wikipedia.org/wiki/Behavior
ആവാസവ്യവസ്ഥക്ക് അനുസൃതമായോ പരിതഃസ്ഥിതികളോടിണങ്ങുന്ന തരത്തിൽ സമൂഹം , രീതികൾ, അല്ലെങ്കിൽ കാലാകാലങ്ങളായി ഉരുത്തിരിഞ്ഞ പ്രവർത്തന രീതി തുടങ്ങിയവയുടെ സ്വാധീനത്താൽ ഉരുത്തിരിഞ്ഞ ഒരു ജീവിയുടെ സവിശേഷമായ പ്രതികരണമാണ് സ്വഭാവം .
പ്രകൃതിയിൽ നിന്നുള്ള ഉദ്ദീപനങ്ങളോടുള്ള പ്രതികരണമായും ഇതിനെ കാണാം.
ഇവ അറിഞ്ഞോ അറിയാതെയോ, ബോധാവസ്ഥയിലോ അബോധാവസ്ഥയിലോ ആകാം.
മനുഷ്യരിൽ സ്വഭാവം നിയന്ത്രിക്കുന്നത് പ്രഥമമായി അന്തഃസ്രാവീ വ്യൂഹം നാഡീ വ്യൂഹം എന്നിവയാലാണ്.
ഒരു ജീവിയിലെ സ്വഭാവത്തിന്റെ സങ്കീർണ്ണത ആ ജീവിയുടെ നാഡീ വ്യൂഹത്തിന്റെ സങ്കീർണ്ണത അനുസരിച്ചിരിക്കുന്നു എന്നു കരുതിപ്പോരുന്നു.
സങ്കീർണ്ണത കൂടിയ ജീവവിഭാഗങ്ങൾ വേഗത്തിലും ബുദ്ധിപരമായുമുള്ള സ്വഭാവ സവിശേഷതകൾ കാണിക്കും.
സ്വഭാവം ആന്തരികമോ പഠിക്കുന്നതോ ആവാം, എന്നിരുന്നാലും മനുഷ്യ ജൈവാണു പ്രൊജക്റ്റ് ഗവേഷണം പറയുന്നത്, മനുഷ്യ ശരീരത്തിലെ ജൈവാണുവിന്റെ വിന്യാസം സ്വഭാവത്തെ സ്വാധീനിക്കുന്നു എന്നാണ്.
പ്രകൃതിയോടുള്ള യോജിപ്പിനു മാറ്റം വരുത്താൻ ഉതകുന്ന ഏതൊരു പ്രവൃത്തിയേയും സ്വഭാവമായി കരുതാം.
സ്വഭാവം ജീവജാലങ്ങളിൽ നിന്ന് പ്രകൃതിയിലേക്ക് പ്രതികരണങ്ങൾ ലഭ്യമാക്കുന്നു.
അവലംബം ↑ ↑ Dusenbery, David B. (2009).
Living at Micro Scale , p. 124.
Harvard University Press, Cambridge, Mass.
ISBN 978-0-674-03116-6 .
പുറത്തേക്കുള്ള കണ്ണികൾ മനുഷ്യ സ്വഭാവത്തിന്റെ ഏകീയ രീതികൾ, ഇംഗ്ലീഷ് Archived 2012-05-04 at the Wayback Machine .
സ്വയ ഛായാഗ്രഹണം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ജൂൺ മുതൽ തുടരുന്നു.
Raphael , c. 1517–1518, Uffizi Gallery
ഒരു സ്വയ ഛായാഗ്രഹണം എന്നതർത്ഥമാക്കുന്നത് വരക്കുകയും,ഫോട്ടോയെടുക്കുകയും,ശിൽപ്പങ്ങൾ നിർമ്മിക്കുകയും ചെയ്യുന്ന കലാകാരന്റെ വർണ്ണനയായാണ്.
സ്വഭാവോക്തി (അലങ്കാരം)
മലയാളവ്യാകരണത്തിലെ ഒരു അലങ്കാരമാണ്‌ .
സൂക്ഷ്മമായ വർണ്ണന നമ്മുടെ കൺ‌മുൻപിൽ കാണമ്പോഴുള്ള വസ്തു വർണ്ണനയാണ് സ്വഭാവോക്തി ലക്ഷണം
'സൂക്ഷ്മ സ്വഭാവം വർണ്ണിച്ചാൽ സ്വഭാവോക്തിയതായത്'
ഉദാ: കണ്ഠനാളമഴകിൽ തിരിച്ചനുപദം രഥം പിറകിൽ നോക്കിയും കണ്ഠനായ് ശരഭയേന പൃഷ്ഠമതു പൂർ‌വ്വകായഗതമാക്കിയും ഇണ്ടൽപൂണ്ടു വിവൃതാന്മുഖാത്പത്ഹിചവച്ച ദർഭകൾ പതിക്കവേ കണ്ടുകൊൾക കുതികൊണ്ടു കിഞ്ചിദ വനൗഭൃശംനഭസിധാവതി ഇവിടെ മൃഗത്തിനു ഭയാവസരത്തിൽ ഉണ്ടാകുന്ന സൂക്ഷ്മസ്വഭാവം വർണ്ണിച്ചിരിക്കുന്നു.
സ്വയം നിറവേറ്റുന്ന പ്രവചനം Sociology Social Network Analysis diagram Portal Theory and History
Journals · Sociologists Article index · Outline ക സ തി മനഃശാസ്ത്രം Greek letter 'psi'
Disciplines · Organizations Outline · Psychologists Psychotherapies · Publications Research methods · Theories Timeline · Topics Portal ക സ തി
ഒരു പ്രവചനം വെറും അതിന്റെ ശക്തി കൊണ്ട് നേരിട്ടോ അല്ലാതെയോ സ്വയം സംഭവ്യമാകാനുള്ള കാരണമായാലാണ് അതിനെ സ്വയം നിറവേറ്റുന്ന പ്രവചനം എന്ന് വിളിക്കുന്നത്.
വിശ്വാസവും പെരുമാറ്റവും തമ്മിൽ നടക്കുന്ന നിരന്തരവും യഥാർത്ഥവുമായ പ്രതികരണങ്ങൾ മൂലമാണ് ഇത് സംഭവിക്കുന്നത്.
സ്വയം പ്രത്യയനം ഇംഗ്ലീഷ് വിലാസം https://ml.wikipedia.org/wiki/Autosuggestion
സ്വയം നിർദ്ദേശങ്ങൾ നൽകി അബോധമനസ്സിനെ സ്വാധീനിക്കുന്നതിനായി ശാസ്ത്രീയമായി സ്വീകരിക്കുന്ന ഒരു മാർഗ്ഗമാണ്‌ സ്വയം പ്രത്യയനം അഥവ Autosuggestion.
മനസ്സിന്റെ ഏകാഗ്രത വർദ്ധിപ്പിക്കാനും മനസ്സിലടിഞ്ഞുകൂടുന്ന അനാവശ്യ ചിന്തകളെ അകറ്റുന്നതിനും സ്വയം പ്രത്യയനം ഏറെ സഹായകമാണ്‌.
വ്യക്തിയുടെ ഭാവനാശക്തിക്കനുസരിച്ച്‌ സ്വയം പ്രത്യയനതിന്റെ ഫലം വ്യത്യാസപ്പെടുന്നു.
ചരിത്രം എമിൽ കൂ (1857-1926)
സ്വയം പ്രത്യയനം അഥവ autosuggestion എന്ന ആശയം ശാസ്ത്രീയമായി മുന്നോട്ട്‌ വെച്ചത്‌ എമിൽ കൂ (Emile Coue) എന്ന ഫ്രഞ്ച്‌ മനശാസ്ത്രജ്ഞനാണ്‌ .
തന്റെ രോഗികളിൽ സ്ഥിരമായി ഹിപ്നോട്ടിസം പ്രയോഗിച്ചിരുന്ന ഇദ്ദേഹം താൻ മരുന്നുകൾ നൽകുമ്പോൾ രോഗികൾക്ക്‌ നൽകുന്ന പ്രചോദക വചനങ്ങൾ ഏറെ ഫലം ചെയ്യുന്നതായി കണ്ടു.
തന്റെ രോഗം മാറും എന്ന് ഉറച്ചു വിശ്വസിക്കുന്ന രോഗികളുടെ അസുഖം പെട്ടെന്ന് മാറുന്നതായി അദ്ദേഹത്തിന്റെ ശ്രദ്ധയിൽപ്പെട്ടു.
ഒരു വ്യക്തിക്ക്‌ തന്നെക്കുറിച്ചുള്ള മനോഭാവം അയാളുടെ ജീവിതത്തെ വളരെയധികം സ്വാധീനിക്കുന്നുണ്ടെന്ന് അദ്ദേഹം കണ്ടെത്തി.
സ്വയം പ്രത്യയനത്തിന്റെ യുക്തി
ഏതെങ്കിലുമൊരു വിഷയത്തിൽ തൽപര്യപൂർവ്വം ശ്രദ്ധിച്ചിരിക്കുമ്പോൾ ചുറ്റും നടക്കുന്നത്‌ നാം പലപ്പോഴും അറിയാറില്ല.
ഏറെ താൽപര്യത്തോടെ ഒരു പുസ്തകം വായിക്കുന്ന വ്യക്തി തന്റെ തലക്കുമുകളിൽ കറങ്ങുന്ന ഫാനിന്റെ കരകര ശബ്ദം പോലും അറിയുന്നില്ല.
ഇവ്വിധം മനസ്സിനെ മറ്റു വിഷയങ്ങളിലേക്കുള്ള ശ്രദ്ധ നഷ്ടപ്പെടുത്തുകയും നിർദ്ദിഷ്ട വിഷയത്തിൽ മാത്രം ശ്രദ്ധ ഉണ്ടാക്കുകയും ചെയ്യുമ്പോൾ കൂടുതൽ കാര്യക്ഷമമായി അത്‌ നിർവ്വഹിക്കാൻ കഴിയുന്നു.
ഈ ഒരു തത്ത്വമാണ്‌ സ്വയം പ്രത്യയനത്തിന്റെ കാതൽ.
മനസ്സിനെ ഏകാഗ്രമാക്കിയ ശേഷം നൽകുന്ന സ്വയം നിർദ്ദേശങ്ങൾ വ്യക്തിയുടെ മുഴുജീവിതത്തിലും പ്രതിഫലിച്ചേക്കാം.
പുറം വായന സ്വയം പ്രത്യയനത്തിലൂടെയുള്ള മനോനിയന്ത്രണം:എമിൽ കൂവിന്റെ പ്രശസ്ത ഗ്രന്ഥം Archived 2006-07-19 at the Wayback Machine .
Thought Reform: A Brief History of the Model and Related Issues: Part I By Lawrence A. Pile
സ്വയംഭൂനാഥ് ഇംഗ്ലീഷ് വിലാസം https://ml.wikipedia.org/wiki/Swayambhunath സ്വയംഭൂനാഥിലെ സ്തൂപം
നേപ്പാളിലെ കാഠ്മണ്ഡു താഴ്വരയിലെ ഒരു കുന്നിന്മേൽ സ്ഥിതിചെയ്യുന്ന പ്രാചീന ബുദ്ധമതകേന്ദ്രമാണ് സ്വയംഭൂനാഥ് ദേവനാഗരി : स्वयम्भूनाथ).
സ്വയംഭൂനാഥ ക്ഷേത്രം , സ്വയംഭൂനാഥ സ്തൂപം , അനവധി ചെറുക്ഷേത്രങ്ങൾ തുടങിയവ കൂടിച്ചേർന്നതാണ് സ്വയംഭൂനാഥ്.
സ്വയംഭൂനാഥ ക്ഷേത്രം വാനരക്ഷേത്രം എന്നപേരിലും അറിയപ്പെടുന്നു.
ക്ഷേത്രത്തിന്റെ വടക്കുപടിഞ്ഞാറൻ ഭാഗത്തായ് അതിവസിക്കുന്ന വാനരന്മാർ മൂലമാണ് ക്ഷേത്രത്തിന് ഇങ്ങനെ ഒരു പേര് ലഭിച്ചത്.
വാനരരെ ഇവിടെ പവിത്രമായ ജീവിയായാണ് കണക്കാക്കുന്നത്.
ബുദ്ധമതസ്തരുടെ പുണ്യതീർത്ഥാടന കേന്ദ്രമായ ഇവിടം യുനെസ്കോയുടെലോകപൈതൃക പട്ടികയിൽ ഇടം നേടിയിട്ടുണ്ട്.
പുരാണേതിഹാസങ്ങൾ
സ്വയം ആവിർഭവിച്ചത് എന്നാണ് സ്വയംഭൂ എന്ന വാക്കിനർത്ഥം.
അനാദ്യന്തമായ സ്വയം അസ്‌തിത്വമുള്ള ജ്യോതിയിൽ നിന്നാണ് ഈ പേര് വന്നത്.
ഈ ജ്യോതിയിലാണ് പിന്നീട് സ്വയംഭൂനാഥ സ്തൂപം പണിത്തീർത്തത് എന്നാണ് വിശ്വാസം സ്വയംഭൂപുരാണമനുസരിച്ച് ഈ താഴ്വര ഒരുകാലത്ത് അതിബൃഹത്തായ ഒരു തടാകമായിരുന്നു.
നേപ്പാളിലെ വളരെ പഴക്കംചെന്ന ബുദ്ധമതകേന്ദ്രങ്ങളിൽ ഒന്നാണ് സ്വയംഭൂനാഥ്.
ഗോപാലരാജവംശാവലിയിൽ പറയുന്നതനുസരിച്ച്, നേപ്പാൾ രാജാവായിരുന്ന മാനവേന്ദ്രന്റെ പ്രപിതാമഹൻ വൃഷദേവൻ 5-ആം നൂറ്റാണ്ടിൽ പണിതീർത്തതാണ് ഈ സ്ഥലം.
ഈ സ്ഥലത്തുനിന്ന് ലഭിച്ചിട്ടുള്ള ശിലാലിഖിതങ്ങൾ ഇതിന് തെളിവാണ്.
ക്രിസ്ത്വബ്ദം മൂന്നാം നൂറ്റാണ്ടിൽ അശോകൻ ഇവിടം സന്ദർശിച്ചിരുന്നു.
ഈ കുന്നിൻ മുകളിൽ അന്നദ്ദേഹം സ്ഥാപിച്ച ക്ഷേത്രം പിൽകാലത്ത് തകർക്കപ്പെടുകയുണ്ടായി.
സ്വയംഭൂനാഥ് ഒരു ബുദ്ധമതകേന്ദ്രമായാണ് കണക്കാക്കുന്നത് എങ്കിലും ഹൈന്ദവർക്കും ഇത് പൂജനീയമായ സ്ഥലമാണ്.
പ്രതാപമല്ലൻ തുടങ്ങിയ അനവധി ഹിന്ദു രാജാക്കന്മാർ നാം ഇന്ന് കാണുന്ന സ്വയംഭൂനാഥിന്റെ നിർമ്മാണത്തിൽ പങ്കുവഹിച്ചിട്ടുണ്ട്.
സ്വയംഭൂനാഥിലെ സ്തൂപം 2010-ൽ പുതുക്കിപ്പണിതിരുന്നു.
20 കിലോ സ്വർണ്ണമാണ് സ്തൂപമകുടം പൊതിയുവാൻ ഉപയോഗിച്ചത്.
നവീകരികരണ പ്രവർത്തനങ്ങൾ 2008-ലാണ് ആരംഭിച്ചത്.
സ്വയംഭൂനാഥിലെ സ്തൂപം ഒരു വെളുത്ത അർധകുംഭകത്തിന്മേലാണുള്ളത് .
അർധകുംഭകത്തിന്റെ മുകളിൽ ഘനാകാരമുള്ള സ്തൂപത്തിൽ നാലുദിക്കിലേക്കും ദർശനമായി, ഭഗവാൻ ബുദ്ധന്റെ നേത്രങ്ങൾ ആലേഖനം ചെയ്തിരിക്കുന്നു.
സ്തൂപത്തിൻ കീഴിലുള്ള അർധകുംഭകം ലോകത്തെയാണ് പ്രതിനിധീകരിക്കുന്നത്.
ഒരു വ്യക്തി ഇഹലോക ബന്ധനങ്ങളിൽ നിന്ന് മുക്തി നേടുമ്പോൽ അവൻ പരിജ്ഞാനമുള്ളവനും, പരമാനന്ദം അറിയുന്നവനുമായ് തീരുന്നു.
സ്തൂപത്തിന്മേൽ ചിത്രീകരിച്ചിരിക്കുന്ന ഭഗവാൻ ബുദ്ധന്റെ കണ്ണുകളിലൂടെയാണ് ഇത് പ്രതീകവൽക്കരിക്കുന്നത്.
ശ്രീ ബുദ്ധന്റെ കണ്ണുകൾ ജ്ഞാനത്തെയും സഹാനുഭൂതിയെയും സൂചിപ്പിക്കുന്നു.
ചിത്രശാല സ്വയംഭൂനാഥ് സ്തൂപത്തിന്റെ സമീപത്തുനിന്നുള്ള വീക്ഷണം രാജാ പ്രതാപ് മല്ലയുടെ ഭരണകാൽത്ത് നിർമിച്ച ക്ഷേത്രം സ്വയംഭൂനാഥ് മലയിൽനിന്നുള്ള കാഠ്മണ്ഡു നഗര ദൃശ്യം ക്ഷേത്രത്തിലെ മർക്കടന്മാർ സ്വയംഭൂനാഥിലെ വീരോചന ബുദ്ധന്റെ വിഗ്രഹം സ്വയംഭൂനാഥ് രാത്രി ദൃശ്യം അവലംബം 1 2 Shaha, Rishikesh.
Ancient and Medieval Nepal .
(1992), p. 122.
Manohar Publications, New Delhi.
ISBN 81-85425-69-8 .
↑ ↑ Shakya, Hem Raj.
(2002) Sri Svayambhu Mahacaitya.
Kathmandu: Svayambhu Vikash Mandala.
ISBN 99933-864-0-5 ↑ കൂടുതൽ വായനയ്ക്ക് Ehrhard, Franz-Karl (1989).
"A Renovation of Svayambhunath-Stupa in the 18th Century and its History (according to Tibetan sources)."
Ancient Nepal - Journal of the Department of Archaeology , Number 114, October–November 1989, pp. 1–8.
സ്വാമി സുന്ദരാനന്ദ ഇംഗ്ലീഷ് വിലാസം https://ml.wikipedia.org/wiki/Swami_Sundaranand
ഒരു ഇന്ത്യൻ യോഗിയും ഫോട്ടോഗ്രാഫറും ഗ്രന്ഥകാരനും പർവതാരോഹകനുമായിരുന്നു സ്വാമി സുന്ദരാനന്ദ് (ഏപ്രിൽ 1926 - 23 ഡിസംബർ 2020) .
അദ്ദേഹം ഗംഗാ നദിയുടെ ഭീഷണിയെക്കുറിച്ചും ആഗോളതാപനം മൂലം ഹിമാലയൻ ഹിമാനികളുടെ നഷ്ടത്തെക്കുറിച്ചും ഇന്ത്യയിൽ വ്യാപകമായി പ്രഭാഷണം നടത്തിയിരുന്നു.
19-ആം നൂറ്റാണ്ടിന്റെ അവസാനത്തിലും 20-ആം നൂറ്റാണ്ടിന്റെ തുടക്കത്തിലും ഹിമാലയത്തിലെ യോഗാ ജീവിതത്തെക്കുറിച്ച് വാണ്ടറിംഗ്സ് ഇൻ ദി ഹിമാലയാസ് (ഹിമഗിരി വിഹാർ) എഴുതിയ ഏകാന്ത യോഗാ മാസ്റ്റർ സ്വാമി തപോവൻ മഹാരാജിന്റെ (1889-1957) വിദ്യാർത്ഥിയായിരുന്നു സ്വാമി സുന്ദരാനന്ദ.
ഇന്ത്യയിലെ ഏറ്റവും പുണ്യസ്ഥലങ്ങളിൽ ഒന്നായി കണക്കാക്കപ്പെടുന്ന ഗംഗയുടെ ഉത്ഭവസ്ഥാനമായ ഗംഗോത്രിയിലെ അന്നത്തെ എത്തിച്ചേരാനാകാത്ത പ്രദേശത്താണ് സുന്ദരാനന്ദ് സ്വാമി തപോവനത്തിൽ താമസിച്ചിരുന്നത്.
1948 മുതൽ, ഗംഗോത്രിയിൽ, 10,400 അടി ഉയരത്തിൽ, ഒരു കുടിലിൽ (കുടി) അദ്ദേഹം താമസിച്ചു.
1957-ൽ അദ്ദേഹത്തിന്റെ മരണശേഷം സ്വാമി തപോവൻ മഹാരാജ് അദ്ദേഹത്തിന് വസ്വിയ്യത്ത് നൽകി.
അവിടെ സ്വാമി സുന്ദരാനന്ദൻ ഏകാന്തതയിലും കഠിനമായ ശൈത്യകാലത്തും സുഖസൗകര്യങ്ങളോ സൗകര്യങ്ങളോ ഇല്ലാതെ ജീവിച്ചു.
ഗംഗാ നദി ഉത്ഭവിക്കുന്ന ഗംഗോത്രി ഹിമാനിയുടെ ക്രമാനുഗതമായ ചുരുങ്ങലിന് അദ്ദേഹം അടുത്ത് സാക്ഷ്യം വഹിച്ചിട്ടുണ്ട്.
കൂടാതെ ഒരു മികച്ച ഫോട്ടോഗ്രാഫറെന്ന നിലയിൽ ഇന്ത്യൻ ഹിമാലയത്തിന്റെ പ്രകൃതി സൗന്ദര്യത്തോടുള്ള തന്റെ ഭക്തി രേഖപ്പെടുത്തിയിട്ടുണ്ട്.
സ്വാമി സുന്ദരാനന്ദിന്റെ ഹിമാലയൻ ഫോട്ടോഗ്രാഫി അടങ്ങുന്ന പരിസ്ഥിതി സംരക്ഷണത്തിനും ആത്മീയ മാർഗനിർദേശത്തിനുമായി സമർപ്പിച്ചിരിക്കുന്ന ഒരു മ്യൂസിയം ഇപ്പോൾ ആസൂത്രണ ഘട്ടത്തിലാണ്.
ഗംഗോത്രിയിൽ സുന്ദരാനന്ദിന്റെയും യജമാനന്റെയും വസ്‌തുവിലാണ് ഇത് സ്ഥിതി ചെയ്യുന്നത്.
ഒരു സന്യാസി എന്ന നിലയിൽ, അദ്ദേഹം 1948-ൽ ബ്രഹ്മചാര്യ സാധു പ്രതിജ്ഞയെടുത്തു, കഠിനമായ ധ്യാനത്തിനും മറ്റ് ആത്മീയ പരിശീലനങ്ങൾക്കും വേണ്ടി ദിവസവും തന്റെ ജീവിതം സമർപ്പിച്ചു.
അദ്ദേഹം ഹിമാലയത്തിന്റെയും ഗംഗയുടെയും അതിന്റെ ഉറവിടമായ ഗംഗോത്രിയുടെയും പാരിസ്ഥിതിക സംരക്ഷണത്തിനായുള്ള പ്രധാന അഭിഭാഷകനായിരുന്നു.
ഇന്ത്യൻ ഹിമാലയത്തിലെ ചുരുങ്ങിക്കൊണ്ടിരിക്കുന്ന ഗംഗോത്രി ഹിമാനിയുടെ 50 വർഷത്തെ കാലയളവിൽ അദ്ദേഹം ഒരു ലക്ഷത്തിലധികം ഫോട്ടോകൾ എടുത്തിട്ടുണ്ട്.
ഗംഗോത്രിയുടെ ദ്രുതഗതിയിലുള്ള തകർച്ചയെക്കുറിച്ച് അവബോധം വളർത്തിക്കൊണ്ട് അദ്ദേഹം ഇന്ത്യയിലൂടെ സഞ്ചരിച്ചു.
തന്റെ ഫോട്ടോഗ്രാഫി കാരണം "ക്ലിക്കുചെയ്യുന്ന സാധു" എന്ന് വിളിപ്പേരുള്ള അദ്ദേഹം, 25 ഹിമാലയൻ കൊടുമുടികൾ താണ്ടി, സർ എഡ്മണ്ട് ഹിലാരി, ടെൻസിംഗ് നോർഗെ എന്നിവരോടൊപ്പം രണ്ട് തവണ മലകയറുകയും ചെയ്തു.
സർ എഡ്മണ്ട് ഹിലാരി 1980-കളിൽ സ്വാമി സുന്ദരാനന്ദന് അദ്ദേഹത്തിന്റെ ഗംഗോത്രി കുടിലിൽ ആദരാഞ്ജലികൾ അർപ്പിച്ചു.
ഗംഗോത്രി ഹിമാനിയെക്കുറിച്ച് സ്വാമി സുന്ദരാനന്ദ് പറയുന്നു:
1949-ൽ, ഞാൻ ആദ്യമായി ഹിമാനി കണ്ടപ്പോൾ, എന്റെ എല്ലാ പാപങ്ങളും കഴുകി കളയുകയും ഞാൻ യഥാർത്ഥത്തിൽ പുനർജന്മം പ്രാപിക്കുകയും ചെയ്തതായി എനിക്ക് തോന്നി.
എന്നാൽ ഇപ്പോൾ ആ ഗംഗയെ അനുഭവിക്കുക അസാധ്യമാണ്.
അദ്ദേഹത്തിന്റെ 60 വർഷത്തെ സൃഷ്ടിയുടെ 425-ലധികം ഫോട്ടോഗ്രാഫുകളുള്ള ഹിമാലയ: ത്രൂ ദ ലെൻസ് ഓഫ് എ സാധു എന്ന പുസ്തകത്തിന്റെ രചയിതാവാണ് സ്വാമി സുന്ദരാനന്ദ്.
മുൻ ഇന്ത്യൻ പ്രധാനമന്ത്രി അടൽ ബിഹാരി വാജ്‌പേയിയുടെ അംഗീകാരപത്രവും പുസ്തകത്തിലുണ്ട്.
ഈ പ്രദേശത്തിന്റെ പാരിസ്ഥിതിക പ്രശ്‌നങ്ങൾ പരിഹരിക്കുന്നതിന് പ്രത്യാശയുടെയും പ്രചോദനത്തിന്റെയും വിത്തുകൾ നട്ടുപിടിപ്പിക്കുന്നതിന് പ്രത്യേക ഊന്നൽ നൽകിക്കൊണ്ട് പ്രകൃതിയിലെ നിത്യതയെ പിടിച്ചെടുക്കാനും പ്രദേശത്തെ രേഖപ്പെടുത്താനും അദ്ദേഹം ശ്രമിച്ചു.
ഗംഗോത്രിയിൽ നിന്ന് താഴെയായി ഒരു ലുക്ക്ഔട്ട് പോയിന്റും ഫലകവും നിർമ്മിക്കുകയും സ്വാമിയുടെ പ്രവർത്തനത്തിനും പ്രയത്നത്തിനും വേണ്ടി സമർപ്പിക്കുകയും ചെയ്തിട്ടുണ്ട്.
അവലംബം സ്വാമി സുന്ദരാനന്ദ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
സ്വാമി ഹരിദാസ് ഇംഗ്ലീഷ് വിലാസം https://ml.wikipedia.org/wiki/Swami_Haridas വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ധ്രുപദിന്റെ ആചാര്യനും ൠഷിയും ആണ് സ്വാമി ഹരിദാസ് .
താൻ‌സന്റെ ഗുരുവുമാണ് ഇദ്ദേഹം.
1486ൽ ഗംഗാധറിന്റേയും ചിത്രാദേവിയുടേയും പുത്രനായി ബൃന്ദാവനു സമീപം ജനിച്ചു.
നൂറിലേറേ ഭക്തിരസം നിറഞ്ഞ കവിതകളെഴുതി ചിട്ടപ്പെടുത്തി.
പ്രധാനമായും ഇവ കൃഷ്ണന്റേയും രാധയുടേയും കഥകളാണ്.
ഇവ വിഷ്ണുപദങ്ങളെന്ന് അറിയപ്പെടുന്നു.
സിദ്ധാന്തപദങ്ങളെന്ന പേരിൽ തത്ത്വങ്ങളെ അടിസ്ഥാനപ്പെടുത്തിയും കേളീമാല എന്ന പേരിൽ ഭക്തിപ്രധാനങ്ങളായ കൃതികളും രചിച്ചു.
പ്രധാനമായും ഗൗരി, കേദാരം, മൽഹർ, വസന്ത് തുടങ്ങിയ രാഗങ്ങളാണ് ഉപയോഗിച്ചിരുന്നത്.
ഭക്തിപ്രസ്ഥാനത്തിലും സംഗീതത്തിലും ഇദ്ദേഹത്തിന്റെ സ്വാധീനം കാണാം.
ജീവിതം അധികവും ഗ്വാളിയോറിലാണ് കഴിച്ചുകൂട്ടിയത്.
മാൻ‌സിങ് തോമർ എന്ന രാജാവിന്റെ സദസ്സിനെ അലങ്കരിച്ചിരുന്ന ഇദ്ദേഹം ബ്രജഭാഷയിൽ അനേകം കൃതികൾ ചിട്ടപ്പെടുത്തി.
നിം‌ബർക്ക സമ്പ്രദായത്തെ വിശ്വസിച്ചുപോന്നിരുന്ന ഇദ്ദേഹം വളരേ ചെറുപ്പത്തിൽ തന്നെ,അതായത് തന്റെ ഇരുപത്തിയഞ്ചാമത്തെ വയസ്സിൽ തന്നെ സന്യാസം സ്വീകരിച്ചു.
ഇദ്ദേഹം രണ്ട് വിദ്യാലയങ്ങൾ സ്ഥാപിച്ചിട്ടുണ്ട്.
ഇദ്ദേഹത്തിന്റെ സമാധി വൃന്ദാവനത്തിലെ സേവാകുഞ്ജത്തിലാണ്.
സ്വാരൻ ലത ഇംഗ്ലീഷ് വിലാസം https://ml.wikipedia.org/wiki/Swaran_Lata_(singer)
ഇന്ത്യൻ പഞ്ചാബിലെ മുൻ പഞ്ചാബി ഗായികയാണ് സ്വാരൻ ലത (Punjabi: ਸਵਰਨ ਲਤਾ) (ജനനം: 19 നവംബർ 19) ലൈ ഡി മായെ കലിൻ ബഗൻ ഡി മെഹന്തി, മൻഹ് വിച് ഭാബി ഡി, നന്ദ ബുർക്കിയൻ പവ് തുടങ്ങിയ ഗാനങ്ങൾക്ക് അവർ പ്രശസ്തയാണ്.
ഹർചരൻ ഗരേവാൾ , കരംജിത് ധൂരി, കർനയിൽ ഗിൽ , മുഹമ്മദ് സാദിഖ് , ദിദാർ സന്ധു , ഗുർചരൻ പോഹ്‌ലി , രമേശ് രംഗില, ജഗത് സിംഗ് ജഗ്ഗ, ദലീപ് സിംഗ് ദീപ്, മഹേന്ദ്ര കപൂർ എന്നിവരുൾപ്പെടെ അക്കാലത്തെ എല്ലാ പഞ്ചാബി ഗായകരോടൊപ്പം അവർ ആലപിച്ചു.
അവരുടെ റെക്കോർഡിംഗിൽ ഭൂരിഭാഗവും കരംജിത് ധൂരിയോടൊപ്പമാണ്.
അവർ ഏറ്റവും കൂടുതൽ കാലം തത്സമയ ഷോകളിൽ പങ്കെടുത്തു.
പഞ്ചാബിലെ രാഷ്ട്രീയ സാഹചര്യങ്ങൾ കാരണം, 1988 ൽ അവർ തത്സമയ ഷോകൾ ചെയ്യുന്നത് നിർത്തിയിരുന്നു അവരുടെ അവസാന പ്രകടനം ധിൽവാനിലായിരുന്നു.
സ്വാവർത്തനം ഇംഗ്ലീഷ് വിലാസം https://ml.wikipedia.org/wiki/Recursion
ഗണിത ശാസ്ത്രത്തിൽ ചില പ്രശ്നങ്ങൾ കൈകാര്യം ചെയ്യുമ്പോൾ പ്രശ്നത്തിന്റെ സങ്കീണ്ണത കുറയ്ക്കുന്നതിനു വേണ്ടി, അവയെ ആവർത്തന സ്വഭാവമുള്ള ചെറു പ്രശ്നങ്ങളായി വിഭജിച്ച് നിർദ്ധാരണം ചെയ്യാറുണ്ട്.
ഈ രീതിക്കാണ് "റിക്കർഷൻ"  അഥവാ സ്വാവർത്തനം എന്നു പറയുന്നത്.
ഇത്തരം പ്രശ്നങ്ങൾ മനുഷ്യ മനസ്സുപയോഗിച്ച് നിർദ്ധാരണം ചെയ്യുന്നതിലും വളരെ ലളിതമായും കൂടുതൽ കൃത്യതയോടും കമ്പ്യൂട്ടറുപയോഗിച്ച് ചെയ്യാൻ കഴിയും.
കമ്പ്യൂട്ടറുകളുപയോഗിക്കുമ്പോളാണ് "റിക്കർഷന്റെ" ഉപയോഗം കൂടുതൽ പ്രായോഗികമാവുന്നതെങ്കിലും, കമ്പ്യൂട്ടർ കണ്ടുപിടിക്കുന്നതിന് വർഷങ്ങൾക്കു മുമ്പുതന്നെ  ഗണിത ശാസ്ത്രത്തിൽ "റിക്കർഷൻ" ഉപയോഗിച്ചിരുന്നു.
ക്രിസ്തുവിന് മുൻപ് അഞ്ചാം ശതകത്തിൽ ജീവിച്ചിരുന്നു എന്നുകരുതപ്പെടുന്ന ഭാരതീയ സംസ്കൃത ഭാഷാശാസ്ത്രജ്ഞനും വ്യാകരണനിപുണനുമായിരുന്ന പാണിനി സ്വാവർത്തനം ഉപയോഗിച്ചിരുന്നതായി കാണുന്നുണ്ട്.
ആധുനിക ഗണിതശാസ്ത്രത്തിലെ സിദ്ധാന്തങ്ങളായ രൂപാന്തരീകരണം(transformation), സ്വാവർത്തനം(recursion) എന്നിവയുടെ സങ്കീർണ്ണമായ ഉപയോഗങ്ങൾ പാണിനിയുടെ വ്യാകരണത്തിന് ടൂറിങ്ങ് യന്ത്രങ്ങൾക്ക് സമാനമായ ചിന്താശേഷി പ്രദാനം ചെയ്യുന്നതായി ഈ മേഖലകളിൽ ഗവേഷണം നടത്തുന്നവർ പറയുന്നുണ്ട്.
അതുകൂടാതെ, പല ഗണിത ശാസ്ത്ര നിർവ്വചനങ്ങളും വ്യക്തമായി നൽകണമെങ്കിൽ "റിക്കർഷൻ" ഉപയോഗിക്കേണ്ടതുണ്ടെന്ന വസ്തുതയും പരമ പ്രധാനമാണ്.
ക്രിസ്തുവിന് ഏകദേശം 300 കൊല്ലം മുൻപ് അലക്സാൻഡ്രിയയിൽ ജിവിച്ചിരുന്ന യൂക്ലിഡ് (Euclid)എന്ന ഗണിത ശാസ്ത്രജ്ഞൻ ഉത്തമ സാധാരണ ഘടകം (greatest common divisor) കാണുന്നതിന് ഉപയോഗിച്ച സ്വാവർത്തിത ക്രിയാക്രമം(recursive algorithm) ഇങ്ങനെയാണ്.
a, b എന്നീ രണ്ടു ധന പൂർണ്ണസംഖ്യകളുടെ gcd താഴെ പറയും വിധം നിർവ്വചിയ്ക്കാം.
gcd(a,b)= gcd(a-b,b)
ഏതെങ്കിലും ഒരു സംഖ്യ പൂജ്യം ആവുന്നതുവരെ ഇത് തുടരുക.
പൂജ്യമല്ലാത്ത സംഖ്യയാണ് gcd
സ്വാലിഹ് ഇംഗ്ലീഷ് വിലാസം https://ml.wikipedia.org/wiki/Saleh പ്രമാണം:Thamudi.jpg ഥമൂദ് ഗോത്രക്കാർ പാറതുരന്ന് നിർമ്മിച്ച ഭവങ്ങൾ, മദാഇൻ സ്വാലിഹ് സൗദി അറേബ്യ
ഏകദേശം 5000 വഷങ്ങൾക്ക് മുൻപ് ഹിജ്രിൽ ജീവിച്ചിരുന്ന ഗോത്രമാണ് ഥമൂദ് .
അവരിലേക്ക് അല്ലാഹു നിയോഗിച്ച പ്രവാചകനായിരിന്നു സ്വാലിഹ് നബി എന്നാണ് മുസ്ലിങ്ങൾ വിശ്വസിക്കുന്നത്.
സൗദി അറേബ്യയിലെ മദാഇൻ സാലിഹിൽ പാറ വെട്ടിത്തുരന്ന് ഇവർ നിർമ്മിച്ച ഗുഹാ ഭവനങ്ങൾ ഇപ്പോഴും നിലനിൽക്കുന്നു.
ഈ പ്രദേശത്തെ അഥ്ലബ് മലകളിൽ നിന്നും ഥമൂദ് ഗോത്രക്കാരുടെ ശിലാലിഖിതങ്ങളും ചിത്രങ്ങളും ലഭിച്ചിട്ടുണ്ട്.
മദീനയിൽ നിന്ന് 405 കിലോമീറ്റർ വടക്കാണ് മദാഇൻ സാലിഹ്.
ഖുർ ആനിൽ നിന്ന്
ഥമൂദ് ഗോത്രത്തിലേക്ക് അവരുടെ സഹോദരനായ സാലിഹിനെയും നാം നിയോഗിച്ചു.
അദ്ദേഹം പറഞ്ഞു നിങ്ങൾ ദൈവത്തെ ആരാധിക്കുക.
അവനല്ലാതെ നിങ്ങൾക്ക് യാതൊരു ആരാധ്യനുമില്ല.
അവൻ നിങ്ങളെ ഭൂമിയിൽ നിന്ന് സൃഷ്ടിച്ച് വളർത്തുകയും ഭൂമിയിൽ അധിവസിപ്പിക്കുകയും ചെയ്തിരിക്കുന്നു.
അതിനാൽ നിങ്ങൾ അവനോട് പാപമോചനം തേടുകയും ഖേദിച്ച് മടങ്ങുകയും ചെയ്യുക.
തീർച്ചയായും നിന്റെ രക്ഷിതാവ് സമീപസ്ഥനും പ്രാർത്ഥനക്ക് ഉത്തരം നൽകുന്നവനുമാകുന്നു 11:61.
അവർ പർവ്വതങ്ങളിൽ പാറ വെട്ടിത്തുരന്ന് വീടുകളുണ്ടാക്കി നിർഭരായി കഴിഞ്ഞു കൂടുകയായിരിന്നു 15:82.
താഴ്വരയിൽ പാറ വെട്ടിത്തുരന്ന് കെട്ടിടമുണ്ടാക്കിയ ഥമൂദ് ഗോത്രം 89:9.
മുഹമ്മദ് നബി (സ) തബൂക്കിലേക്ക് സഹാബാക്കളുമായി യാത്ര ചെയ്തപ്പോൾ ഈ പ്രദേശത്തു കൂടിയാണ് കടന്നു പോയത്.
അല്ലാഹുവിന്റെ ശിക്ഷ ബാധിച്ച സ്ഥലമാണിതെന്ന് പ്രവാചകൻ അവരെ ഓർമ്മപെടുത്തുകയുണ്ടായി.
ഒൻപത് റൗഡിസംഘങ്ങൾ ആ നാട്ടിലുണ്ടായിരിന്നു.
ബഹുദൈവാരധനയും അക്രമവും കൊള്ളയും ധിക്കാരവും വ്യാപകമാക്കിയിരിന്നു അവർ.
അസാധരണരൂപത്തിൽ ഒരു ഒട്ടകം സൃഷ്ടിക്കപ്പെടുകയും ആ ഒട്ടകം അവർക്കിടയിലൂടെ നടക്കുകയും ചെയ്തു.
അതിനെ ഉപദ്രവിക്കരുതെന്ന് അല്ലാഹു അവരോട് കല്പിച്ചു.
അവർ ദൈവത്തെ വെല്ലുവിളിച്ചു കൊണ്ട് ആ ഒട്ടകത്തെ കശാപ്പ് ചെയ്തു.
പുലർച്ചെ ദൈവിക ശിക്ഷ അവരെ പിടികൂടുക തന്നെ ചെയ്തു.
അവരുപയോഗിച്ചിരുന്ന പാത്രങ്ങളും മറ്റും അൽ-ഉലാ മ്യൂസിയത്തിൽ സൂക്ഷിച്ചിരിക്കുന്നു.
അക്രമം പ്രവർത്തിച്ചവരെ ഗോര ശബ്ദം പിടികൂടി അങ്ങനെ പ്രഭാതത്തിൽ വീടുകളിൽ അവർ കമിഴ്ന്ന് വീണ അവസ്ഥയിലായിരിന്നു11:67 .
ദക്ഷിണ സിനായിൽ സ്വാലിഹ് നബിയുടെ ഖബർ സ്ഥിതി ചെയ്യുന്നു.
ചിത്ര ശാല മദാഇൻ സാലിഹിലെ വീട് മദാഇൻ സാലിഹിലെ ഒരു പാറ മദാഇൻ സാലിഹിന്റെ പ്രവേശന കവാടം അവലംബം ↑ Encyclopædia Britannica Online ↑ http://www.quranmalayalam.com/quran/uni/u21.html ഇസ്ലാമിലെ പ്രവാചകന്മാർ ആദം ഇദ്‌രീസ് നൂഹ് ഹൂദ് സ്വാലിഹ് ഇബ്രാഹിം ലൂത്ത് ഇസ്മായിൽ ഇസ്ഹാഖ് യഅഖൂബ് യൂസുഫ് അയ്യൂബ് ശുഐബ് മൂസാ ഹാറൂൻ ദുൽ കിഫ്‌ൽ ദാവൂദ് സുലൈമാൻ ഇൽയാസ് അൽ യസഅ് യൂനുസ് സക്കരിയ യഹ്‌യ ഈസാ മുഹമ്മദ് ക സ തി
സ്വാമിനി നിവേദിത ഇംഗ്ലീഷ് വിലാസം https://ml.wikipedia.org/wiki/Sister_Nivedita
സ്വാമി വിവേകാനന്ദന്റെ ശിഷ്യയായിരുന്നു സിസ്റ്റർ നിവേദിത ( ഒക്ടോബർ 28 , 1867 - ഒക്ടോബർ 13 , 1911 ).
സ്വാമിനി നിവേദിത എന്നും അറിയപ്പെടുന്നു.
സാമൂഹ്യ പ്രവർത്തകയും അദ്ധ്യാപികയും ഗ്രന്ഥകാരിയും ആയിരുന്ന മാർഗരറ്റ്‌ എലിസബത്ത്‌ നോബിൾ ആണ്‌, സ്വാമി വിവേകാനന്ദന്റെ ഒട്ടുമിക്ക ഇംഗ്ലീഷ്‌ അമേരിക്കൻ പ്രഭാഷണങ്ങളിലും പങ്കെടുക്കുകയും, പിന്നീട്‌ ഇന്ത്യയിലെത്തി സന്യാസസംഘാംഗമാകുകയും സ്വാമിനി നിവേദിത ആകുകയും ചെയ്തത്‌.
നവെംബർ 1898-ൽ നിവേദിത ' നിവേദിതാ വിദ്യാലയം ' എന്ന പേരിൽ കൊൽക്കത്തയിൽ സമൂഹത്തിലെ എല്ലാ വിഭാഗത്തിൽ പെടുന്ന സ്ത്രീകൾക്കും വേണ്ടി ഒരു വിദ്യാലയം തുടങ്ങി.
ഭാരത സംസ്കാരത്തിനു പുറത്തു നിന്നു വന്ന ഒരാൾ എന്ന നിലയിൽ തന്റെ കൃതികളിലൂടെയും പ്രഭാഷണങ്ങളിലൂടെയും സംസ്കാരച്യുതിക്കെതിരെയും, ഭാരതത്തിലെ സ്വാതന്ത്ര്യ സമരങ്ങൾക്കും ഏറെ ഉപകാരങ്ങൾ ചെയ്തു.
1911 ഒക്ടോബർ 13 -ന്‌ മരണമടഞ്ഞു.
അയർലണ്ടുകാരായ സാമുവലിന്റെയും മേരിയുടെയും മകളായി 1867 ഒക്ടോബർ 28-ന് ജനിച്ചു.
മാർഗരറ്റ് നോബിൾ എന്നാണ് യഥാർഥപേര്.
ഇംഗ്ലണ്ടിൽ ജീവിതമാരംഭിച്ച മാർഗരറ്റ് ടൊറെന്റണിലെ ഹാലിഫാക്സ് സ്കൂളിൽ, വിദ്യാഭ്യാസം നടത്തിയശേഷം, പതിനെട്ടാം വയസ്സിൽ കെസ്വിക്കിലെ ഒരു സ്വകാര്യ വിദ്യാലയത്തിൽ അധ്യാപികയായി.
തീവ്രമായ മതവീക്ഷണം ചെറുപ്പത്തിലേ തന്നെ ഉണ്ടായിരുന്ന മാർഗരറ്റിന് ലൗകിക ജീവിത സമ്പ്രദായങ്ങളുമായി പൊരുത്തപ്പെടാൻ കഴിഞ്ഞിരുന്നില്ല.
കെസ്വിക്ക് വിട്ടശേഷം ഒരു അനാഥാലയത്തിൽ കുറച്ചുകാലം കുട്ടികൾക്കൊപ്പം ജീവിച്ചു.
പിന്നീട് റെക്സ്ഹാം സെക്കണ്ടറി സ്കൂളിൽ ജോലി കിട്ടിയതോടെ ജീവിതത്തിന് പുതിയ വഴിത്തിരിവുണ്ടായി.
സുവിശേഷ പ്രവർത്തകയായി മാറിക്കഴിഞ്ഞിരുന്ന മാർഗരറ്റ്, പള്ളി വികാരികളുടെ ചില നിർദയമായ സാമൂഹിക നടപടികളോട് പ്രതിഷേധിച്ച് ശക്തമായ ലേഖനങ്ങൾ എഴുതിത്തുടങ്ങി.
നിരവധി തൂലികാനാമങ്ങളിൽ സാമൂഹിക പ്രശ്നങ്ങളെക്കുറിച്ച് എഴുതി.
വിദ്യാഭ്യാസ പ്രവർത്തക എന്ന നിലയിൽ മാർഗരറ്റ് സജീവമായി പ്രവർത്തിച്ചു.
ലണ്ടനിൽ ന്യൂ സ്കൂൾ സ്ഥാപിക്കുന്നതിന് ഹസിസ്ഭേല്യു മാർഗരറ്റിന്റെ സഹായം തേടിയിരുന്നു.
1895-ൽ അവിടംവിട്ട്, റസ്കിൻ സ്കൂൾ സ്ഥാപിച്ചു.